DAVLAT MULKINI BOShQARIShNI TAKOMILLAShTIRISh ChORA-TADBIRLARI TO‘G‘RISIDA

Xususiylashtirish jarayonlarini chuqurlashtirish, aksiyadorlik jamiyatlaridagi davlat aktivlarini va aksiyalar ulushlarini boshqarish samaradorligini oshirish, xususiylashtirilgan korxonalarni aniq va maqsadli qo‘llab-quvvatlash maqsadida Vazirlar Mahkamasi qaror qiladi: 
 2. Quyidagilar:
 aksiyadorlik jamiyatlaridagi davlatning ishonchli vakillarini tayinlash bo‘yicha O‘zbekiston Respublikasi Bosh vaziri huzuridagi Komissiya tarkibi 2-ilovaga* muvofiq;
 4. Vazirlar Mahkamasi korxonalarning ustav jamg‘armalarida davlat ulushini 25 foiz va undan ortiq miqdorda saqlab qolishning maqsadga muvofiqligi hamda ularni fond bozorida, shu jumladan xorijiy investorlarga sotish to‘g‘risidagi masalani bir oy muddatda ko‘rib chiqsin va qaror qabul qilsin.
 5. O‘zbekiston Respublikasi Davlat mulki qo‘mitasi:
 Vazirlar Mahkamasining manfaatdor Komplekslari, vazirliklar, idoralar, uyushmalar, kompaniyalar va korporatsiyalar bilan birgalikda 2000-yilning uchinchi choragi mobaynida barcha davlatning ishonchli vakillarini attestatsiyadan o‘tkazsin;
 O‘zbekiston Respublikasi Moliya vazirligi va boshqa manfaatdor idoralar bilan birgalikda 2000-yil 1-sentabrgacha aksiyadorlik jamiyatlari ustav jamg‘armalaridagi davlat ulushlari miqdorlarini o‘rganib chiqsin hamda ular ustav jamg‘armalarining ularga kirmagan markazlashtirilgan investitsiyalar va boshqa budjet ajratmalari miqdoriga o‘zgartirilishini belgilangan tartibda ta’minlasin;
 bir oy muddatda Davlat mulki qo‘mitasining Markaziy apparati tuzilmasida xodimlarining cheklangan soni 15 nafar bo‘lgan Aksiyadorlik jamiyatlarida davlat mulkini boshqarish departamenti tashkil etsin. Belgilansinki, Departament faoliyatini mablag‘ bilan ta’minlash O‘zbekiston Respublikasi Davlat mulki qo‘mitasi huzurida qoldiriladigan xususiylashtirishdan olingan mablag‘lar doirasida amalga oshiriladi.
 Davlat mulkidan foydalanish samaradorligini oshirish, korxonalarni xususiylashtirishdan keyin qo‘llab-quvvatlash dasturlarini amalga oshirish, aksiyalarida davlat ulushi bo‘lgan aksiyadorlik jamiyatlarida davlatning ishonchli vakillari va ishonchli boshqaruvchilarni tanlash va ularni o‘qitish ishlarini olib borish, shuningdek ularning faoliyati ustidan doimiy monitoringni amalga oshirish Departamentning asosiy vazifalari etib belgilansin.
 6. O‘zbekiston Respublikasi Prezidenti huzuridagi Davlat va jamiyat qurilishi akademiyasi joriy yilning oxirigacha davlatning ishonchli vakillarini va ishonchli boshqaruvchilarni korporativ boshqarish asoslariga o‘qitish bo‘yicha doimiy ishlovchi kurslar tashkil etsin.
 7. O‘zbekiston Respublikasi Vazirlar Mahkamasining “Aksiyadorlik jamiyatlarini boshqarish tizimini takomillashtirishga doir chora-tadbirlar to‘g‘risida” 1998-yil 22-avgustdagi 361-son qaroriga 6-ilova o‘z kuchini yo‘qotgan deb hisoblansin. 
 8. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T. Sultonov zimmasiga yuklansin.